रायजोआव 30 इउनित सिम फ्रि मोनगोन मोब्लिब, गासैबो 30 इउनित सिम बिल होनो नाङा।  गेलेगिरि हिमा दास खौ आसामनि दिएसपि नि मासि होनाय जाबाय।  दिब्रुगर आव संकरदेब कलाक्षेत्र, पिदाब्लिउदि नि नाम खौ सोलायनानै लोक निर्मान बिभाग बानायनाय जाबाय।  बराक आव मिनि सेक्रेतारियेत जागायनायनि थिरांथा, मोन6 गुबुन गुबुन बिफाननि जागोन।  गुवाहाति प्रेस क्लब नो 3 कठा हा होगोन, लोगोसे गुबुन गुबुन फसंथाननो बो हा होनायनि थिरांथा।  आसामाव साइबार सिकिउरिति पलिसि।  इन्तारनेशनेल गेलेनाय बादायलायनायाव मेडेल मोननो हायोब्ला साख्रि होगोन, अलिम्पिक, एशियान गेमस, कमनवेल्थ, वर्ल्द सेम्पियनशिप, बडलेन्द आरो 6th Schedule area Administrative staff college गायसननाय, जायखिजाया फालांगिरि न खौ एनार्जि कन्जारभेशन बिल्दिं कद नि सिङाव बानायनो नांगोन, बायदि बायदि।
 आसामनि गिबि मन्थ्रि सर्बानन्द बिथाङा मैया आसामनि 34 थि जिला खौ बेखेवबाय, जिला नि मुङा बजालि।  बजालि हायार सेकन्दारि फरायसालि नि गेलेग्रा फोथाराव बेखेवनानै होयो।  बजालि या गुवाहातिनिफ्राय सोनाब हा 103 किमि गोजान।  थांनाय 12 जानुवारियावनो आसामनि राज्यपाल आ बाजालि(बरपेता नि साबदिभिजन) खौ जिला होनना फोसावना होदोंमोन।
 1 मार्च निफ्राय आसामाव खालामथारनो गोनां कभिद टेष्ट खौ बोखारनाय जागोन होनना आसामनि सावस्रि मन्थ्रि हिमन्त बिस्व बिथाङा बुंदों।  रेल स्तेशन, बिरखं गाथोन आरो हा लामा फोराव 1 मार्चनिफ्राय कभिद टेष्ट खालामनाय जानाय नंलिया।  आसामाव कभिद जानाय खम जालांगासिनो, लोगोसे भेक्सिन होनाय खामानिखौबो जागायबाय, बेखायनो बे थिरांथा खौ लादों।  1,08,512 सावस्रि बिफाननि सुबुंफोरनो कभिद नि भेक्सिन होनाय जाबाय।
 आसामाव 12 आरो 13 फेब्रुवारियाव साखा बन्ध जानाय नंलिया।  असम मटर स्रमिक गौथुम आ बेखौ बोखारबाय होनना बुंदों।  बिथांमोना 48 घन्टा नि बन्ध होनाय जागोन होनना बुंदोंमोन।  मटर स्रमिक नि दैदेनगिरिफोर आरो सोरखारजों सावरायलायनानै बे थिरांथआ खौ लायो।  साननै सो सिगाङाव बिथांमोना बन्ध फोसावदोंमोन आसामाव, बेनि उनाव सोरखारा सावरायलायनायनो थाखाय लिङो, सावरायलायनायनि उनाव मोजां फिथाय मोनोब्ला बन्ध खौ बोखारगोन होनना बो बिथांमोन बुंदोंमोन।  दायो बोखारबाय।
 नामरुप नि हासार कारखाना नो 100 कौटि।  मिरु केबिनेत नि गनायथि।  रायजो नि गंसे ल हासार कारखाना, नामरुप नि ब्रह्मपुत्र भेलि फार्तिलायजार्स कर्परेशन नो।  बेखौ आरो मोजांसिन खालामनो थाखाय मिरु सोरखारा होनाय 100 कौटि नि गनायथि खौ मिरु केबिनेत आ गनायथि होयो।  बे पेकेज नि गेजेरजों गोबां खौ सोलायनायनि गेजेरजों 3. 90 मेत्रिक टन इउरिया बानायनो हागोन होनना बुंदों।
 हाग्रा बिफान आ मैया गंथाम बंदुक जों लोगोसे साथाम सुरां सिकारि खौ हमनो हादों।  चिरां नि हाग्रा बिबानगिरि ब्रह्मानन्द पातिरि या बुंदों।  बिसोर साथाम खौ आमटेका रेन्ज नि हाजिमाउरियायाव हमदों।  हरनि 2. 30 याव हाग्रा बिफान, हाग्रा रैखाथि, एसएसबि लोगो नांनानै नागिरनायाव मोनो।  हमजानायफोरनि मुङा मनिस्वर बसुमतारि(30), फैलाउ बसुमतारि(26) आरो सन्जित गयारि(35)।  बिसोर भारत भुतान सिमनानि हाग्रा ओनसोलाव मैदेर बुथारनानै हाथाय नि फालांगि खालामोमोन होनना खौरां मोनदों।  बे नागिरनानायाव सानै या खारखुमायो।
 मैया 19 थि बिटिसि गोरोबथा सान आव हाग्रामा महिलारि बिथाङा बिटिआर नि गाहाय प्रमद बर बिथांखौ नाम आव बिटिसि नि गाहाय होनना बुंदों, बिटिसिखौ मन्थ्रि हिमन्त आ सो सासन खालामगासिनो होनना बुंदों, बिथआंनि बिथोन आव सो बिटिसि आ सोलियो होनना बुंदों।  बिथआङा खौरांगिरिफोरनि सिगाङाव बिपिएफ आ मोन12 बियाब आव नो देरहागोन होनना बुंदों आरो दिसपुर आव सोरखार दानायाव मदद खालामगोन होनना बुंदों, नाथाय दासिमबो मा राजखान्थि हानजाखौ मदद खालामगोन बेनि सायाव सावरायनाय जायाखै होनना बुंदों, 13 नि उनाव सो बेनि सायाव।
 भारताव दासिमबो 80 चिन नि कम्पानिनि फालांगि दं बाजाराव।  मंगलबारखालि राज्यसभा याव मिरु नि मन्थ्रि अनुराग ठाकुर बिथाङा बुंदों।  बेपोरनि अनागायैबो भारताव 92 कम्पानिया रेजिस्तार खालामनायनि खोथा बो बुंदों।  भारत आव एपफोरखौ बेन खालामदोंमोन गलवान नि जाथाय नि उनाव, जेराव सा 40 जवान आ मुंख्लं जादोंमोन।
 तेलेंगाना नि मानसा भारानसि या 2020 नि मिस इन्दिया वर्ल्द बान्था खौ मोननो हाबाय।  बेयो फेमिना मिस इन्दिया बिउति पेजन्त नि 57 थि एदिशन।  बे बोसोराव कभिद नि थाखाय गासैखौबो दिजितेलि खालामजोबदों।
 मैया नि आईएसएल आव जामसेदपुर एफ सि आरो चेन्नायान एफसि गेजेरेाव गेलेनाय आव जामसेदपुर आ 1-0 गल आव देरहायो।  90 मिनित आव ई सिपभिक नि गावनो होना लानाय गल जों जेननांगौ जायो चेन्नाई आ।  जामसेदपुर आ 21 पइन्तस जों 6 थि मासियाव दं आरो चेन्नाई आ 17 पइन्तसजों 8 थि मासियाव दं। 